kardosdrur/scandi-wiki huggingface dataset:
Coco Vandeweghe

Colleen "Coco" Vandeweghe (født 6. december 1991 i New York City, New York, USA) er en professionel tennisspiller fra USA. Hun har været professionel siden 2008 og har to WTA-sejre, begge gange Rosmalen Grass Court Championship i 's-Hertogenbosch i Nederlandene (2014 og 2016). Hendes bedste grand slam-resultat i single er semifinalen i Australian Open 2017, hvor hun tabte til Venus Williams, kvartfinalen i Wimbledon, hvor hun tabte til henholdsvis Maria Sharapova (2015) og Magdalena Rybarikova (2017), samt semifinalen i US Open 2017, hvor hun tabte til Madison Keys. I 2018 vandt Vandeweghe sin første Grand Slam titel i damedoublen sammen med australieren Ashleigh Barty.

Coco Vandeweghe har siden 2015 været fast medlem på amerikanske Fed Cup-hold, og hun var medvirkende årsag til, at USA i 2017 vandt Fed Cup for første gang i 17 år, idet at hun spillede en afgørende faktor i både single og doublekampene.

Coco Vandeweghes træner har siden juni 2017 været australieren Pat Cash, hun har tidligere haft trænere som Jan-Michael Gambill og Craig Kardon tilknyttet sit team.

Eksterne henvisninger 
 

Tennisspillere ved sommer-OL 2016
Tennisspillere fra USA
Alison Riske-Amritraj

Alison Riske-Amritraj (født Riske den 3. juli 1990 i Pittsburgh, Pennsylvania, USA) er en professionel tennisspiller fra USA. Hun har været professionel siden 2009 og har vundet en WTA-turnering, nemlig Tianjin Open i 2014.

Eksterne henvisninger 

Tennisspillere fra USA
Madison Keys

Madison Keys (født 17. februar 1995 i Rock Island, Illinois) er en professionel tennisspiller fra USA. Hun har været professionel siden 2009 og har syv WTA-turneringssejre og fem finaler derudover.

Winder (7): 2023 - Eastbourne; 2022 - Adelaide [250], 2019 - Charleston, Cincinnati; 2017 - Stanford; 2016 - Birmingham; 2014 - Eastbourne.

Finalist (5): 2020 - Brisbane; 2017 - US Open; 2016 - Rome, Montréal; 2015 - Charleston.

Den eneste Grand Slam, hvor hun ikke har været i semifinalen er Wimbledon; her er hendes bedste resultat en kvartfinale. I 2017 tabte hun finalen i US Open. 

Ydermere vandt hun sin første WTA-kamp i en alder af 14 år.

Eksterne henvisninger 
 

Tennisspillere ved sommer-OL 2016
Tennisspillere fra USA
Bent Outzen

Bent Outzen (født 1. juni 1948) var en  fodboldspiller fra Middelfart, der spillede for Middelfart BK, B1909 og Danmarks fodboldlandshold.

Eksterne henvisninger 
 

Fodboldlandsholdsspillere fra Danmark
Personer fra Middelfart
Jóhanna á Bergi

Jóhanna á Bergi (født i 1970) er en færøsk erhhvervskvinde. I september 2015 blev hun direktør for det færøske flyselskab Atlantic Airways. Hun var fra maj 2006 til 2015 direktør for det færøske/islandske firma Faroe Ship. Jóhanna á Bergi er den første kvindelige direktør i Atlantic Airways, siden flyveselskabet blev stiftet 10. november 1987. 

Jóhanna á Bergi begyndte sin erhvervsuddannelse inden for salg og marketing på Den Danske Eksportskole í Herning og har MSc-prøve i virksomhedsledelse fra Robert Gordon universitetet i Skotland. 
Den 44-årige færing har langvarig erfaring med ledelse og bestyrelsesarbejde. De sidste ni år har hun været administrerende direktør i transportselskabet Faroe Ship.

Jóhanna á Bergi har tidligere været salgsdirektør i otte år i JFK, der både som rederi og fabrik producerer og eksporterer fiskeprodukter fra Færøerne. En overgang var hun salgschef hos det færøske fiskeeksportfirma, Faroe Seafood, i Frankrig. Udover lederstillinger har hun i mange år haft forskellige bestyrelsesposter.

Eksterne henvisninger 
 www.atlantic.fo 
 www.standby.dk

Erhvervsfolk fra Færøerne
Mobilt styresystem

Et mobilt styresystem, mobilstyresystem (eller mobilt OS) er et styresystem til mobile computere. Det kan bruges på enheder som smartphones, tavlecomputere, PDA'er, osv. En bærbar computer er mobil, men den bruger typisk et styresystem som oprindeligt er designet til brug på en stationær pc, som historisk set ikke havde eller behøvede mobile egenskaber. Denne forskel er blevet sløret i nogle nyere styresystemer, som er designet til både stationært og mobilt brug. De fleste nye computere benytter i dag mobile styresystemer.

OS er er forkortelse for Operating System, som er det engelske ord for styresystem.

Mobile styresystemer 
Aktuelle mobile styresystemer omfatter:
Google Android fra Google
Windows 10 Mobile fra Microsoft
iOS fra Apple Inc.
Tizen fra Linux Foundation
Sailfish OS fra Jolla
Ubuntu Touch fra Canonical
BlackBerry fra BlackBerry Limited
Firefox OS fra Mozilla Foundation
Bada fra Samsung Electronics

 
Mobile computere
Peter 1. af Ungarn

Peter 1., også kaldet Peter Orseolo eller Peter Venetianeren (), (ca. 1011–30. august 1059) var konge af Ungarn fra 1038 til 1041 og igen fra 1044 til 1046. I årene derimellem regerede Sámuel Aba som konge.

Peter var søn af Ottone Orseolo, der var doge i Republikken Venedig, og Maria Árpád, der var datter af den ungarske storfyrste Géza og dermed halvsøster til den første ungarske konge Stefan 1.

Se også 
 Ungarns regenter

Eksterne links 

Konger af Ungarn
Huset Orseolo
Benjamin Lund

Benjamin Christian Lund (født 12. marts 1997 i Danmark, Rønne) er en dansk fodboldspiller, der spiller for Holbæk B&I, hvortil han er kommet fra FC Roskilde, som han i sommeren 2021 skrev kontrakt med. Han har tidligere spillet 40 kampe og scoret tre mål for B93, ligesom han også har spillet for bl.a. Thisted FC og Vendsyssel FF.

Karriere 
Lund startede med at spille fodbold, da han var tre år gammel; hovedsageligt efter hans fars ønske. Han er født i Rønne. Han startede med at spille fodbold i den lille klub Knudsker IF og senerehen i Rønne IK. Dernæst skiftede han til FC Nordsjælland.

FC Nordsjælland 
Lund skrev under på en ét årig professionel kontrakt med FC Nordsjælland den 6. juli 2016 og blev samtidigt flyttet op i førsteholdstruppen.

Han fik sin debut for FC Nordsjælland den 14. august 2016, da han startede inde og spillede alle 90 minutter i 1-3-nederlaget hjemme til Odense Boldklub. Efter kontraktudløb i sommeren 2017 forlod han klubben.

Vendsyssel FF 
Den 13. juli 2017 skiftede Lund til Vendsyssel FF. Her skrev han under på en treårig kontrakt gældende frem til sommeren 2020.

Han blev i midten af januar 2019 udlejet til 1. divisionsklubben Thisted FC for den resterende del af 2018-19-sæsonen.

Holbæk B&I 
Den 21. juni 2022 skrev Lund kontrakt med  Holbæk B&I, der spiller i Danmarksserien

Referencer

Eksterne henvisninger 
 Benjamin Lund på danskfodbold.com
 
https://www.bold.dk/fodbold/nyheder/fc-roskilde-henter-back-med-fcn-fortid/

Fodboldspillere fra Danmark
Fodboldspillere fra Knudsker IF
Fodboldspillere fra Rønne IK
Fodboldspillere fra FC Nordsjælland
Fodboldspillere fra Vendsyssel F.F.
Fodboldspillere fra Thisted FC
Krejlerkongen

Krejlerkongen er et tv-program på TV2 Fri, hvor deltagerne skal gætte værdien på forskellige genstande, heriblandt antikviteter, samleobjekter og brugskunst.

Programmet havde premiere den 3. august 2015. Programmets vært er Lasse Rimmer.

Referencer 

Tv-programmer fra TV 2 Danmark
Anders Agger Pedersen

Anders Agger Pedersen (født 20. september 1998) er en dansk håndboldspiller, der spiller for TTH Holstebro.

Referencer

Eksterne henvisninger 

Håndboldspillere fra Danmark
Håndboldspillere fra Team Tvis Holstebro
Personer fra Holstebro
Dubai Tour 2017

Dubai Tour 2017 var den 4. udgave af cykelløbet Dubai Tour. Løbet var en del af UCI Asia Tour-kalenderen og blev arrangeret i perioden 31. januar til 4. februar 2017. Den samlede vinder af løbet blev Marcel Kittel fra .

Hold og ryttere

Etaperne

1. etape

2. etape

3. etape

4. etape 
Etape aflyst på grund af vejrforholdene.

5. etape

Trøjernes fordeling gennem løbet

Resultater

Eksterne henvisninger

Dubai Tour
UCI Asia Tour 2017
Mie Sørensen

Mie Sørensen (født 21. maj 1994 i Svenstrup) er en dansk håndboldspiller som spiller for Nykøbing Falster Håndboldklub som hun kom til i 2017, hun har tidligere spillet i Viborg HK, SønderjyskE og Aalborg DH.

Referencer

Eksterne henvisninger 

 

Personer fra Aalborg 
Håndboldspillere fra Danmark
Håndboldspillere fra Viborg HK
Håndboldspillere fra SønderjyskE Håndbold
Dreams (sang af Fleetwood Mac)

"Dreams" er en sang af det britisk-amerikanske rockband Fleetwood Mac fra dere 11. studiealbum Rumours (1977). I USA blev "Dreams" udgivet som den anden single fra albummet den 24. marts 1977, mens den i Storbritannien blev udgivet som den tredje single i juni 1977. Der blev lavet en liveoptagelse, hvor bandet optræder med sangen, til en musikvideo .

I USA nåede "Dreams" førstepladsen på Billboard Hot 100-hitlisten. Det var gruppens eneste sang, der nåede førstepladsen, og den solgte over en million eksemplarer. I Canada nåede den også førstepladsen på RPM Top 100 Singles-hitlisten.

I 1998 indspillede den irske gruppe The Corrs en coverversion af sangen på deres andet studiealbum, Talk on Corners, og sangen nåede i top 10 i både Storbritannien og Irland.

Hitlister

Ugelister

Årshitlister

The Corrs' version 

The Corrs indspillede oprindeligt "Dreams" til Legacy: A Tribute to Fleetwood Mac's Rumours, 20-års jubilæumsalbummet, der også indeholdt "Don't Stop" af Elton John, "You Make Loving Fun" af Jewel og andre sange fra Goo Goo Dolls og Cranberries. Nummeret blev derefter remixet af Todd Terry for at blive udgivet som single. Det blev deres første store hit i Storbritannien, hvor den nåede nummer 6 på UK Singles Chart og den tilbragte 10 uger på listen. Den tilhørende musikvideo vandt prisen som "Best Adult Contemporary Video" i musikmagasinet Billboard i 1998. The Corrs' andet studiealbum, Talk on Corners, blev derefter udgivet med "Dreams" på tracklisten.

The Corrs optrådte med "Dreams" sammen med Mick Fleetwood fra Fleetwood Mac ved deres koncert i Royal Albert Hall på Skt. Patricks dag, 1998 (der også var Caroline Corrs 25-års fødselsdag).

Hitlister

Certificeringer

Referencerer 

The Corrs-sange
Singler fra 1977
Singler fra 1998
When the Stars Go Blue

"When The Stars Go Blue" er en populær alternativ countrysang, der oprindeligt er komponeret og fremført af det tidligere Whiskeytown-medlem Ryan Adams. Sangen blev udgivet på hans album Gold den 5. september, 2001. Sangen er senere blevet indspillet i flere coverversioner, hvoraf udgaven som keltiske band The Corrs indspillede sammen U2's forsanger, Bono, er blandt de mest berømte. Derudover er den blevet indspillet af countrysangeren Tim McGraw og de norske sangere Venke Knutson og Kurt Nilsen som en duet. Phil Lesh and Friends har optrådt med "When The Stars Go Blue" mange gange på scenen.

The Corrs' version 

The Corrs indspillede sangen på deres album VH1 Presents: The Corrs, Live In Dublin i 2002, sammen med Bono fra U2. Sangen blev remixet til deres album Dreams: The Ultimate Corrs Collection i 2006, og den blev udgivet som single i Spanien, hvor den nåede nummer 1 i september.

Hitlister

Referencer 

The Corrs-sange
Singler fra 2001
Singler fra 2002
Aldrig mere i morgen

Aldrig mere i morgen  er en dansk film fra 2017, der er instrueret af Erik Clausen og med Bodil Jørgensen, Erik Clausen, Marijana Jankovic og Katinka Evers-Jahnsen i hovedrollerne.

Medvirkende 
Erik Clausen som Thorvald
Bodil Jørgensen som Englen
Marijana Jankovic som Thorvalds kone Alice
Katinka Evers-Jahnsen som Lucia
Nicolas Bro som Sønnen Vincent
Ulla Vejby som Vincents kone Anne
Britt Bendixen som Thorvalds eks. Bente
Elith Nulle Nykjær Jørgensen som Bentes mand Ole
Elvir Ramovic som Alices serbiske bror Mike
Niels-Martin Eriksen som Psykolog
Lisbeth Wulff som Journalisten Johanne

Eksterne henvisninger 

Danske film fra 2017
Dramafilm fra Danmark
Stuart Hall

Stuart Hall (født 3. februar 1932 i Kingston på Jamaica, død 10. februar 2014) var en britisk kulturteoretiker og sociolog. Hall, der voksede op i Jamaica, men som boede i Storbritannien fra 1951, regnes som en af grundlæggerne af de britiske kulturstudier, sammen med Richard Hoggart og Raymond Williams. Han var formand for the British Sociological Association 1995–1997. Hall blev ansat ved Center for Moderne Kulturstudier ved Birmingham Universitet i 1964 og blev centerets direktør i 1968. Han blev sidenhen den første redaktør for tidsskriftet New Left Review og i 1979 blev han professor i sociologi ved Open University. Hall blev professor emeritus i 1997.

Idéer 
Hall argumenterede for, at kulturanalyse måtte undersøge sammenhænge mellem "samfundsstrukturer og -processer" og "symbolske strukturer".

Kommunikationsmodel 
Hall udtænkte i 1970’erne for form for kommunikationsforskning, der hævder, at mediepublikummer bliver præsenteret med beskeder, som de afkoder eller fortolker på forskellige måder afhængigt af den enkelte modtagers kulturelle baggrund, økonomiske situation og personlige erfaringer. I modsætning til andre medieteorier, der på en måde afmægtiggør publikum, argumenterede Hall for, at publikum kan spille en aktiv rolle i at afkode meddelelser.

For Hall handler "kodning" og "afkodning" om oversættelsen af en meddelelse. Når et menneske afkoder en besked, udtrækker denne person betydningen af dette budskab på en måde, der giver mening for dette specifikke menneske. For Hall fungerer denne form for afkodning både for både verbale og ikke-verbale kommunikationsformer. At afkode adfærd uden at bruge ord indebærer fx at observere kropssprog og ansigtsmimik. For eksempel vil kropssprog som overdreven hånd/armbevægelser, rødhed i ansigtet, gråd, og nogle gange endda stilhed blive afkodet for at en person er ked af det, vred, eller stresset. Nogle gange, når nogen forsøger at få en budskab igennem til en person, kan meddelelsen tolkes forskelligt fra person til person. Lidegyldigt om en besked har et stort publikum (eller om "publikum" bare er en enkelt person), handler afkodning om at modtage, absorbere, forstå og nogle gange at bruge beskedens oplysninger.

Litteratur 
 Hsu, Hua. "Stuart Hall and the Rise of Cultural Studies." The New Yorker, 17. juli 2017.

Referencer 

Personer fra Kingston
Sociologer fra Storbritannien
Yaakov Neeman

Yaakov Neeman (; født 16. september 1939 i Tel Aviv, død 1. januar 2017 i Jerusalem) var en israelsk jurist, advokat og politiker.

Neeman blev født i en religiøs zionistisk familie i Tel Aviv under mandatperioden. Han blev uddannet ved Midrashiat Noam yeshiva, en konservativ religiøs skole, i Kfar Saba, og afsluttede sin værnepligt i Golani Brigaden. Han fortsatte med at studere jura ved det hebraiske universitet i Jerusalem, hvor han afsluttede med en bachelor i 1964. I 1965 blev han Master of Laws fra New York University, og i 1968, en LL.D. Efter hjemkomsten til Israel i 1972 grundlagde han advokatfirmaet Herzog, Fox & Ne'eman, sammen med israels kommende præsident Chaim Herzog.

Neeman blev udnævnt som direktør for finansministeriet i 1979, og bestred posten indtil 1981. I juni 1996 blev han udnævnt til justitsminister i den israelske regering af premierminister Benjamin Netanyahu fra Likud, på trods af ikke at være medlem af Knesset. To måneder senere fratrådte han, efter at statsanklageren Michael Ben-Yair indledte en undersøgelse af påstande om, at Neeman havde forsøgt at påvirke vidner i retssagen mod MK Aryeh Deri. Neeman blev til sidst renset, og vendte tilbage til regeringen i juli 1997 som finansminister indtil afgangen af Netanyahus regering ved valget i 1999.

I marts 2009, efter Netanyahus tilbagevenden til magten som Israels premierminister, blev Neeman atter udnævnt som justitsminister.

Politiske synspunkter 

Den 8. december 2009, mens han var justitsminister, udtalte Neeman, at han mente, at de religiøse jødiske love Halakha (~ Sharia) gradvist skal gøres til bindende lov i Israel, med det ultimative mål om at gøre Israel til en "Halakhic stat". Neeman nægtede senere udtalelserne og understregede, at "Knesset er den lovgivende forsamling i Israel, og fortolkningen af lovene forretages af de civiledomstole." Han sagde, at han kun gik ind for brugen af religiøse domstole kun, for at "løse finansielle tvister i overensstemmelse med principperne i jødisk lov. Det retssystemet i Israel er overbebyrdede, derfor bør sager overføres til de alternative ordning."

Han døde på nytårsdag 2017 i en alder af 77 år. Han blev dagen efter begravet på den Jødiske kirkegård på Oliebjerget.

Referencer

Eksterne henvisninger 

 Herzog, Fox & Neeman

Politikere fra Israel
Personer fra Tel Aviv
Zionisme
Jeg er William

Jeg er William  er en dansk film fra 2017 baseret på en roman af samme navn af Kim Fupz Aakeson. Den er instrueret af Jonas Elmer og med Alexander Magnússon, Rasmus Bjerg og Niels-Martin Eriksen i hovedrollerne.

Handling 

William har det ikke sindssygt nemt. Hans mor er en kolbøtte, så William bor hos sin morbror Niels, der lever af lidt af hvert. Nu har morbror Niels rodet sig ud i en stor spillegæld, og byens gangster er på nakken af ham. William må mobilisere både mandsmod og fantasi for at redde sig selv og sin morbror. Det gør han så, men samtidig har William også både de tre bøller fra klassen og en spirende forelskelse i Viola at holde styr på.

Medvirkende 
 Alexander Magnússon som William
 Rasmus Bjerg som Morbror Niels
 Niels-Martin Eriksen som Djernis

Referencer

Eksterne henvisninger 
 

Danske film fra 2017
Familiefilm fra Danmark
Film baseret på værker af danske forfattere
Sauzin

Sauzin er en by og kommune i det nordøstlige Tyskland, beliggende i Amt Am Peenestrom under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Kommunen var indtil 1. januar 2005 en del af Amt Wolgast-Land.

Geografi 
Sauzin er beliggende i naturparken Insel Usedom ca. to kilometer vest for Wolgast og otte kilometer øst for Zinnowitz. Nord for kommunen går Bundesstraße B 111. Mod syd ligger Achterwasser.

I kommunen finder man ud over Sauzin, landsbyen Ziemitz hvor der er lystbådehavn.

Eksterne kilder og henvisninger 

 Byens side  på amtets websted
 Statistik 
 Naturpark Insel Usedom

Byer i Mecklenburg-Vorpommern
Kommuner i Mecklenburg-Vorpommern
Amt Am Peenestrom
Byer i Kreis Vorpommern-Greifswald
Igor Volk

Igor Petrovitj Volk (; ; født 12. april 1937, død 3. januar 2017) var en kosmonaut og testpilot i Sovjetunionen.

Militær- og testpilot 
Igor Volk blev pilot i det sovjetiske luftvåben i 1956. Efter en uddannelse som testpilot i 1965 kom han på Gromov Flight Research Institute. Han loggede over 7000 flyvetimer i over 80 forskellige typer af luftfartøjer. I sin karriere fløj han alle typer af sovjetiske jagerfly, bombefly og transportfly. Han var en dygtig pilot, der beherskede mange manøvre. Han var den første der testede flyadfærd i forbindelse med angreb fra kritiske vinkler (ca. 90°), og han udførte kunstflyvning såsom "cobra"-manøvren.

Space program 
Igor Volk blev udvalgt som kosmonaut den 12. juli 1977 og fløj som forskningskosmonaut på Sojus T-12, den 7. ekspedition til Saljut 7. Et mål for missionen var at undersøge effekten af længerevarende rumfart i forbindelse med Volks hjemrejse, som forberedelse til at være pilot på rumfærgen Buran. Han fungerede som leder af træningsprogrammet for kosmonauter ved Buran-programmet, og efter projektets annullering, som stedfortræder for prøveflyvninger hos Gromov Flight Research Institute i 1995, før han trak sig tilbage i 1996. Han har tidligere fungeret som formand for den Nationale Aero Club i Rusland og vicepræsident i Fédération Aéronautique Internationale. Som anerkendelse for hans bidrag som testpilot og kosmonaut blev han den 29. juli 1984 tildelt ordenen Sovjetunionens Helt.

Øvrige resultater 
Volk var også opfinder og havde planer om en flyvende bil til fire personer, kaldet Lark-4, som stiger op og lander ved 45 km/h ved hjælp af en 27-meter landingsbane. Den bruger 11 liter brændstof for hver 100 km og opnår en hastighed på omkring 637 km/h.

Personlige liv 
Volk var gift og havde to børn. Han døde den 3. januar 2017, mens han var på ferie i Plovdiv, Bulgarien. Han blev 79.

Hædersbevisninger og priser 
 Titlen af Helten af Sovjetunionen
 Titlen på Pilot-Kosmonaut for Sovjetunionen
 Titel af" Beæret testpilot for Sovjetunionen
 Fædrelandets fortjeneste Orden 4. klasse
 Leninordenen (USSR)
 Arbejdernes Røde Fane Ordenen  (USSR)
 Folkenes venskabs Ordenen (USSR)
 Fortjenstmedalje for Rumforskning

Henvisninger 

Sovjetunionens helt
Opfindere fra Rusland
Frøkilde

Frøkilde kalder man det sted, hvor der findes en udvalgt (”kåret”) bevoksning af en bestemt planteart. Udtrykket proveniens har omtrent samme betydning og bruges synonymt med frøkilde.

Fra frøkilden henter man frø, som skal bruges til dyrkning af planter af den pågældende art. F.eks. har man mulighed for at skaffe frø af Vinter-Eg fra frøkilden "Linnebjerg Krat", der ligger umiddelbart syd for Flyvestation Karup. Ved beskrivelse og annoncering vedrørende planter til salg fra en planteskole bruges betegnelsen fk.. I planteskolens katalog vil der i det nævnte eksempel stå "Vinter-Eg (Quercus petraea) fk. Linnebjerg".

Note 

Skovbrug
Gartneri
Daan van Golden

Daan van Golden eller Daniël van Golden (Rotterdam, 4. februar 1936 - Schiedam, 9. januar 2017) var en nederlandsk kunstmaler, fotograf, collagist, installationskunstner, vægmaler og grafiker.

Han har lavet malerier, hvor han omhyggeligt har malet motiver og detaljer af hverdagens billeder. Hans malerier er realistiske skildringer af emner fra masseproduktion, men kan lige så godt betragtes som abstrakt kunst. I sit arbejde ses påvirkninger fra popkunst, abstrakt ekspressionisme, minimalisme og konceptkunst. Mange af hans værker er inkluderet i internationale samlinger. I Nederlandene har den Stedelijk museum Amsterdam, Rijksmuseum Amsterdam, Museum Boijmans Van Beuningen og Gemeentemuseum i Haag enkelte af hans værker.

Biografi 
Van Golden var oprindeligt optaget i action painting og malede glubske værker med tyk-påført sort maling. I 1963 foretog han en rejse til Japan. Der kom han i kontakt med meditation, og han indså, at den menneskelige ånd kan findes ro ved at se nøje på enkle former. De enkle figurer kan man finde i det daglige. 

Hans værker mellem 1963 og 1975 består derfor af blandt andet tørklæder, viskestykker, pakpapir, duge og andre dekorative materiale som minutiøst blev efterlignet. Van Golden valgte bevidst at lade lys og skygge væk så der kun var den én-dimensionelle dekorationsmotiv.

Daan Van Golden var indtil sin død i 2017 aktiv. Ved sin omhyggelige måde at arbejde på, lavede han et gennemsnit på kun 3 til 4 værker om året. Han udstillede meget lidt, og anses derfor som en mystisk artist.

Header 
 2004: Dr A.H. Heinekenpris for kunst

Kildehenvisninger

Eksterne links 

 eksempler af hans arbejde - hentet  
 Objekter i Amsterdams Rijksmuseum - hentet  
 Pop-art kunstenaar Daan van Golden overleden, nrc.nl,  - hentet  
 Daan van Golden; man / Nederlands; schilder, fotograaf, collagist, installatiekunstenaar, wandschilder, graficus rkd.nl, 2015. - hentet

Litteratur 
 Udstillingskatalog for IV. documenta: IV. documenta. Internationale Ausstellung; Katalog: Bind 1: (Malerei und Plastik); Bind 2: (Graphik/Objekte); Kassel 1968
 : documenta IV 1968 Internationale Ausstellung - Eine fotografische Rekonstruktion; Bremen 2007, 

Malere fra Nederlandene
Onkel Morfar

Onkel Morfar er en fiktiv person og skurk i filmen Hannibal og Jerry fra 1997, han spilles af Steen Rasmussen.

Han er en legetøjs fabrikant for Onkel Morfars Toys, og sælger legetøj til børn.

Han er meget selvglad og jager rundt med sin bror Morbror Harry som han nedgraderer til ismand for Onkel Morfar Ice Cream, da han ikke er tilfreds med hans indsats. 

Da han får nys om at Hannibals hund Jerry kan tale, får han sin bror Morbror Harry til at kidnappe den, så han kan bruge den i sin nye legetøjsproduktion Jerry den talende hund.

Eksterne henvisninger 

Fiktive skurke
St. Ingbert

St. Ingbert er en by i Tyskland med 36.000 (2015) indbyggere i den tyske delstat Saarland. Den ligger 10 km øst for Saarbrücken.

Kultur 
 Jazzfestival St. Ingbert

Henvisninger 

Byer i Saarland